Τραμπισμός

[μικρογραφία|300x300εσ|Ο Ντόναλντ Τραμπ σε πολιτική συγκέντρωση οπαδών του στην [Αριζόνα το 2018.]]
Ο **Τραμπισμός** (αγγλικά: *Trumpism*) είναι ευρέως χρησιμοποιούμενος πολιτικός όρος για τις πολιτικές ιδεολογίες, τα κοινωνικά συναισθήματα, τον τρόπο διακυβέρνησης, το πολιτικό κίνημα και το σύνολο μηχανισμών για την απόκτηση και τη διατήρηση του ελέγχου της εξουσίας, που σχετίζονται με τον Αμερικανό Ρεπουμπλικανό πολιτικό και πρόεδρο Ντόναλντ Τραμπ, την πολιτική του βάση και τους οπαδούς του. 

Μετά τις προεδρικές εκλογές του 2024 στις ΗΠΑ, η επιρροή και η επίδραση του Τραμπισμού τόσο εντός των Ηνωμένων Πολιτειών Αμερικής όσο και σε άλλες χώρες του κόσμου, φαίνεται να επεκτείνεται και να ενισχύεται.

## Γενικά
**' και **' είναι όροι που επίσης χρησιμοποιούνται για να αναφερθούν σε εκείνους που παρουσιάζουν χαρακτηριστικά του Τραμπισμού, ενώ οι πολιτικοί υποστηρικτές του Τραμπ είναι γνωστοί και ως **.

Οι ακριβείς όροι του τι συνθέτουν τον Τραμπισμό είναι αμφιλεγόμενοι και αρκετά περίπλοκοι, ώστε να υπερκαλύπτουν οποιοδήποτε μεμονωμένο πλαίσιο ανάλυσης. Έχει ονομαστεί ως πολιτική παραλλαγή της ακροδεξιάς στις ΗΠΑ, όπως και του δεξιού εθνικολαϊκιστικού και νεοεθνικιστικού συναισθήματος που παρατηρείται εκτεταμένα σε πολλά κράτη παγκοσμίως από το τέλος της δεκαετίας του 2010. Αν και δεν περιορίζονται αυστηρά σε κανένα πολιτικό κόμμα, οι υποστηρικτές του Τραμπ έγιναν τη δεκαετία του 2020 μια σημαντική συνιστώσα του Ρεπουμπλικανικού Κόμματος στις Ηνωμένες Πολιτείες Αμερικής. Ωστόσο, από την άλλη πλευρά, μερικοί Ρεπουμπλικάνοι έγιναν μέλη του κινήματος "Never Trump", ενώ άλλοι αποχώρησαν από το εν λόγω κόμμα σε ένδειξη δριμείας διαμαρτυρίας.

Μερικοί σχολιαστές έχουν απορρίψει τον λαϊκιστικό χαρακτηρισμό του Τραμπισμού και τον θεωρούν ως μέρος μιας τάσης προς μια νέα μορφή "φασισμού", με κάποιους να τον αναφέρουν ως φασιστικό και άλλους ως αυταρχικό και ανελεύθερο. Άλλοι το έχουν προσδιορίσει ως μια συγκεκριμένη "lite" εκδοχή του φασισμού στις Ηνωμένες Πολιτείες. Μερικοί ιστορικοί, συμπεριλαμβανομένων πολλών από αυτούς που χρησιμοποιούν μια *νέα* ταξινόμηση του γράφουν για τους κινδύνους των άμεσων συγκρίσεων με τα Ευρωπαϊκά καθεστώτα της δεκαετίας του 1930, δηλώνοντας ότι ενώ υπάρχουν παραλληλισμοί, υπάρχουν επίσης σημαντικές ανομοιότητες. 

Οι πρωταρχικές ρίζες του Τραμπισμού μπορούν να ανιχνευθούν στην εποχή των Jacksonian (βλ. *Jacksonian democracy*), σύμφωνα με τους ακαδημαϊκούς Walter Russell Mead, Peter Katzenstein και Edwin Kent Morris. Ο W. Mead, σημαντικός ιστορικός και ακαδημαϊκός στο ιδιαίτερα συντηρητικό Hudson Institute έχει δημόσια αναγνωρίσει ότι οι Jacksonians συχνά διακρίνονταν από ξενοφοβισμό.

## Επέκταση του όρου
Η ετικέτα *Τραμπισμός* έχει εφαρμοστεί σε εθνικο-συντηρητικά και εθνικολαϊκιστικά κινήματα σε άλλες δημοκρατίες της Δύσης και πολλοί πολιτικοί -εκτός των Ηνωμένων Πολιτειών- έχουν χαρακτηριστεί ως πιστοί σύμμαχοι του Τραμπ ή του Τραμπισμού, από διάφορα ΜΜΕ. Μεταξύ των πολιτικών αυτών αναφέρονται οι: Σίλβιο Μπερλουσκόνι, Βίκτορ Όρμπαν, Ζαΐρ Μπολσονάρου, Οράσιο Κάρτες, Ροντρίγκο Ντουτέρτε, Ρετζέπ Ταγίπ Ερντογάν, Νάιτζελ Φάρατζ, Χονγκ Τζουν-πιο, Μπόρις Τζόνσον, Γιαρόσουαφ Κατσίνσκι, Μαρίν Λε Πεν, Ναρέντρα Μόντι, Μπενιαμίν Νετανιάχου, Νατζίμπ Ραζάκ, Ματέο Σαλβίνι και Γκερτ Βίλντερς.

## Δείτε επίσης
* Ντόναλντ Τραμπ
* Make America Great Again (σύνθημα)
* Διαδηλώσεις και εισβολή στο Αμερικανικό Καπιτώλιο (2021)
* QAnon

## Παραπομπές


## Εξωτερικοί σύνδεσμοι

* Ο Ντόναλντ Τραμπ φεύγει, ο τραμπισμός μένει
* Πώς και γιατί ο «τραμπισμός» έβγαλε ρίζες στις ΗΠΑ
* Τραμπισμός, ανώτατο στάδιο του ναρκισσισμού
* Εκλογές ΗΠΑ: Ο τραμπισμός και η «άλλη Αμερική»

Κατηγορία:Ντόναλντ Τραμπ

Κατηγορία:Συντηρητισμός
Κατηγορία:Εθνικισμός
Κατηγορία:Ακροδεξιά
Κατηγορία:Ρατσισμός στις Ηνωμένες Πολιτείες
Κατηγορία:Πολιτική των Ηνωμένων Πολιτειών